Държавен вестник, бр. 13, 2015 г., стр. 15

БРОЙ  13	
Д Ъ Р Ж А В Е Н  В Е С Т Н И К 	
СТР.  15  
Заключителна разпоредба
§ 8. Постановлението влиза в сила от 17 
октомври 2016 г.
Министър-председател:  
Бойко Борисов
За главен секретар на Министерския съвет: 
Веселин Даков
934
ПОСТАНОВЛЕНИЕ № 26  
ОТ 10 ФЕВРУАРИ 2015 Г.
за одобряване на допълнителни разходи по 
бюджета на Министерството на земеделието 
и храните за 2015 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
в размер 4 625 000 лв. по бюджета на Минис-
терството на земеделието и храните за 2015 г. 
за закупуване на ваксина за ваксинация срещу 
болестта син език на всички овце и говеда на 
територията на Република България.
(2) Разходите по ал. 1 да се осигурят за 
сметка на средствата по чл. 1, ал. 2, т. 4.1 от 
Закона за държавния бюджет на Република 
България за 2015 г.
Чл. 2. (1) Със сумата по чл. 1, ал. 1 да се 
увеличат разходите по „Политика в областта 
на земеделието и селските райони“, Бюджет-
на програма „Безопасност по хранителната 
верига“ по бюджета на Министерството на 
земеделието и храните за 2015 г. 
(2) Със сумата по чл. 1, ал. 1 да се увели-
чат показателите по чл. 23, ал. 3 от Закона 
за държавния бюджет на Република България 
за 2015 г.
Чл. 3. Министърът на земеделието и хра-
ните да извърши съответните промени по 
бюджета на Министерството на земеделието 
и храните за 2015 г. и да уведоми министъра 
на финансите.
Чл. 4. Министърът на финансите да из-
върши съответните промени по централния 
бюджет за 2015 г.
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси.
§ 2. Изпълнението на постановлението 
се възлага на министъра на земеделието и 
храните.
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
За главен секретар на Министерския съвет: 
Веселин Даков
935
МИНИСТЕРСТВА  
И ДРУГИ ВЕДОМСТВА
МИНИСТЕРСТВО  
НА ЗЕМЕДЕЛИЕТО И ХРАНИТЕ
ПРАВИЛНИК
за организацията и дейността на Съвета по 
продуктите за растителна защита
Раздел I
Общи положения
Чл. 1. С този правилник се уреждат орга-
низацията, структурата, дейността и финанси-
рането на Съвета по продуктите за растителна 
защита (СПРЗ).
Чл. 2. Съветът се създава като консулта-
тивен орган към изпълнителния директор 
на Българската агенция по безопасност на 
храните (БАБХ) по въпросите, свързани с 
разрешаване пускането на пазара и употребата 
на продуктите за растителна защита (ПРЗ). 
Чл. 3. (1) По предложение на изпълни-
телния директор на БАБХ министърът на 
земеделието и храните определя със заповед 
състава на СПРЗ. 
(2) Министърът на земеделието и храните 
включва в заповедта по ал. 1 членове на СПРЗ 
извън служителите на Министерството на 
земеделието и храните (МЗХ) по предложение 
на ръководителите на съответните ведомства.
Чл. 4. Съветът по продуктите за растителна 
защита прави писмени предложения до изпъл-
нителния директор на Българската агенция 
по безопасност на храните съгласно чл. 54 от 
Закона за защита на растенията (ЗЗР).
Раздел II
Състав и структура
Чл. 5. (1) Съветът по продуктите за расти-
телна защита се състои от 11 членове.
(2) Съставът на СПРЗ включва:
1. един представител на Министерството 
на земеделието и храните;
2. един представител на Института по 
почвознание, агротехнологии и защита на 
растенията „Никола Пушкаров“, София;
3. осем представители на Българската 
агенция по безопасност на храните; 
4. един представител на Министерството 
на здравеопазването. 
(3) Министърът на земеделието и храните 
определя редовните и резервните членове на 
СПРЗ.
(4) Смяната на членовете се прави от ми-
нистъра на земеделието и храните по пред-
ложение на ръководителите на съответните 
ведомства.